Blou en Wit (Hebreeus: כָּחוֹל לָבָן‎ Kaḥol Lavan) is 'n liberale en midde-nasionalisties politieke alliansie in Israel. Dit word tans deur Benny Gantz gelei. Die alliansie is in Februarie 2019 deur die Israeli Veerkragtigheidsparty, Telem en Yesh Atid gestig om in die April 2019-verkiesing te staan om die destydse Israeli eerste minister Benjamin Netanyahu uit sy amp te verslaan. Blou en Wit definieer homself as 'n pluralistiese alliansie wat alle burgers ongeag hulle politieke en godsdienstige spektrum verteenwoordig. Die frase "blou en wit" verwys na die kleure van die Israeliese vlag en word in die volksmond gebruik om iets as tipies Israelies te beskryf. Na die verkiesing in Maart 2020, het Benny Gantz, die leier van Blou en Wit, die taak gekry om 'n nuwe regering te vorm nadat 61 Knesset-lede, "n meerderheid, vir hom die groen lig gegee het om so te doen. Te midde van die COVID-19-pandemie, het Gantz gekies om as die tussentydse voorsitter van die Knesset te dien terwyl hy met Benjamin Netanyahu onderhandel het om 'n koalisieregering te vorm.